
Unioniștii cheamă cetățenii la Marea 
Adunare Generală, unde va fi semnată 
Declarația de Unire. Au fost invitați toți 

Mai multe Asociații Obștești unioniste vor organiza la 25 martie curent, în Piața Marii 
Adunări Naționale un miting cu genericul „La sfat cu cetățeanul, la sfat cu suveranul”, 
unde se va semna Declarația de Unire, în contextul faptului că tot mai multe localități 
s-au expus pozitiv asupra acestui lucru. Anunțul a fost făcut astăzi în cadrul unei 
conferințe de presă prezentată de către organizatorii evenimentului. 
  
 
Ținând cont de faptul că evenimentul este de o anvergură națională, organizatorii au 
invitat toții cei 101 de deputați din Parlamentul Republicii Moldova, pentru a participa 
la acest miting destinat semnării Declarației de Unire. 
Totodată, în cadrul Marii Adunări, unioniștii vor cere celor două Parlamente de la 
Chișinău și București să semneze la 27 martie curent, Declarația de Unire în 
Legislative, și să recunoască Actul de întregire a Basarabiei cu România din 27 
martie 1918. 
Marea Adunare Națională va începe cu un marș, care va porni din toate 
orașele României, finisându-se în Piața Marii Adunări Naționale de la 
Chișinău. 
La eveniment se va semna trei documente: 
- Declarația Marii Adunări Naționale de reintregire a țării prin recunoașterea Actului 
de Unire a Basarabiei cu România din 27 martie 1918, ca fiind un act oficial, care să 
intre în vigoare în prezent 
- O cerere adresată celor două Parlamente ale României și Republicii Moldova, prin 
care să convoace o ședință comună unde vor semna această declarație 
  
- O hotărâre prin care, Marea Adunare Generală, va împuternici o delegație, 
compusă din primari, consilieri locali, care au votat declarația de reîntregire a țării și 
reprezentanți ai societății civile, care la 26 martie să se prezinte la Parlamentul 
Moldovei și la Ambasada României, pentru a le înmâna aceste documente semnate 
și să participe la ședința comună a Parlamentelor din 27 martie. 
Realitatea.md amintește că până în prezent 97 de localități din Republica 
Moldova au semnat declarația de unire simbolică, adică circa un milion două 
sute de mii de cetățeni. 
Citeste tot despre: 25 martie, 27 martie, Adunare Generală, Declarația de Unire, marș, unioștii 
Semnați pentru Unirea R. Moldova cu România.  
https://www.petitieonline.com/semnturi_pentru_unirea_rep
ublicii_moldova_cu_romania   

Virgil Ciucă 
Sună buciumul Reîntregirea 
                                      Pentru toţi românii 
 
Sună buciumul pe dealuri - 
Ne-ndeamnă la re-unire - 
Apele ce lovesc maluri 
Ne vorbesc de nemurire 
 
S-au pornit din munţi torente 
Şi-au trezit “aşezământul” 
Înarmaţi cu argumente 
Vrem să-rentregim pământul 
 
Se aprind făclii. Arzândă 
Noaptea neagră se destramă 
Când “frăţia” renăscândă 
Trece Codrii de Aramă 
 
De români, batalioane 
  
Au pornit să treacă Prutul 
Dinspre Nistru, milioane, 
Pân’ la Tisa-şi vor ţinutul 
 
Fraţii despărţiti prin veacuri - 
Doar uniţi/Reuniţi răzbat în lume - 
Răului găsi-vor leacuri 
Nimeni să nu-i mai sugrume 

